સીબીઆઈની ચાર્જશીટમાં કહેવાયું છે કે જેડેની હત્યા બાદ રાજને એક પત્રકારને ફોન કરી એ હત્યા પોતે જ કરાવી હોવાની કબુલાત કરી હતી, જેમાં તેણે કહ્યું હતું કે, ‘જેડે મારી વિરુદ્ધ છાપામાં ઘણાબધા આર્કિટકલ લખી રહ્યો હતો. એથી મં ફોન કરી તેને વિંનતી કરીને પૂછયું પણ હતું કે શું તેને મારી સાથે કોઈ અંગત અદાવત છે? તેણે ના કહી પણ એમ છતાં મારી વિરુદ્ધ લખવાનું બંધ ના કર્યું. તેણે તેના લેખમાં એવું જણાવ્યું કે હું બીમાર થઈ ગયો છું અને મારી ગેંગ નબળી પડી ગઈ છે. જેથી મને ગુસ્સો આવ્યો હતો. મને એેવું લાગ્યું કે એ દાઉદની ડી ગેંગ માટે કામ કરી રહ્યો છે. મેં તેને મરાવતાં પહેલાં સમજાવવાની પણ કોશિશ કરી પણ એ ન માન્યો.’